Diari Oficial de la Generalitat Valenciana


Sumari del DOGV 8763, del 16-03-2020 (2020/2427)

RESOLUCIÓ de 10 de març de 2020, de la consellera d'Innovació, Universitats, Ciència i Societat Digital, per la qual es dona publicitat a l'import global màxim destinat a les subvencions previstes en la Resolució de 10 de juliol de 2019, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2020 subvencions per a infraestructures i equipament d'R+D+I per al període 2020/2021. Programa operatiu FEDER Comunitat Valenciana 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8763

Data del DOGV
:   16-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2427


Data del document
:   10-03-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 10 de març de 2020, de la consellera d'Innovació, Universitats, Ciència i Societat Digital, per la qual es dona publicitat a l'import global màxim destinat a les subvencions previstes en la Resolució de 10 de juliol de 2019, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2020 subvencions per a infraestructures i equipament d'R+D+I per al període 2020/2021. Programa operatiu FEDER Comunitat Valenciana 2014-2020. [2020/2427]  
Mitjançant la Resolució de 10 de juliol de 2019, de la Conselleria d'Innovació, Universitats, Ciència i Societat Digital, es van convocar per a l'exercici 2020 subvencions per a infraestructures i equipament d'R+D+I per al període 2020/2021. Programa operatiu FEDER Comunitat Valenciana 2014-2020 (DOGV 8596, 22.07.2019).  
Després de la publicació de la Llei 10/2019, de 27 de desembre, de pressupostos de la Generalitat per a l'exercici 2020, i de conformitat amb el que estableix l'apartat tercer de la Resolució de 10 de juliol de 2019, de la Conselleria d'Innovació, Universitats, Ciència i Societat Digital, és procedent publicar la línia que ha de finançar les subvencions previstes en la resolució esmentada, així com l'import global màxim destinat a aquesta.  
En virtut de tot això, i vista la proposta de la Secretària Autonòmica d'Universitats i Investigació, resolc:  
  
Primer  
Per a l'exercici 2020, les subvencions del Programa per a infraestructures i equipament d'R+D+I per al període 2020-2021. Programa operatiu FEDER Comunitat Valenciana 2014/2020 (línia S0104000, «Finançament infraestructures i equipament científic». PO FEDER 2014-2020), convocades mitjançant la Resolució de 10 de juliol de 2019, de la Conselleria d'Innovació, Universitats, Ciència i Societat Digital, es finançaran amb càrrec a l'aplicació pressupostària 65.42.97.688.92.0 per un import de 9.500.004,58 ?, dels 20.080.833 - que existeixen en la línia.  
Aquest import podrà incrementar-se en una quantia addicional de l'import total, quan, com a conseqüència de la concurrència d'alguna de les circumstàncies previstes en l'article 58 del Reglament de la Llei 38/2003, de 17 de novembre, general de subvencions, aprovat pel RD 887/2006, de 21 de juliol, es produïsca un augment de crèdit disponible abans de la concessió de les ajudes regulades per la present resolució.  
  
  
Segon  
La present resolució tindrà efectes des del dia de la signatura, i es procedeix a publicar-la en el Diari Oficial de la Generalitat Valenciana.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o ser impugnada directament davant de l'ordre jurisdiccional contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Innovació, Universitats, Ciència i Societat Digital, en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
Alacant, 10 de març de 2020.- La consellera d'Innovació, Universitats, Ciència i Societat Digital: Carolina Pascual Villalobos.